Document ID: /roh_data/filtered/fineweb-2-filterrobots_roh.jsonl.gz/46773

Ina da las manadras da la tgira, Esther Appenzeller, è vegnida confruntada cun in concept da glisch en ina chasa per persunas dementas en la Bassa. Ella haja vis il resultat e decidì da laschar installar talas chazzolas en la Casa sogn Giusep.
Colur fraida da mezdi
Las chazzolas funcziuneschan tenor in program da basa che va automaticamain: La damaun èsi cler, ma fin mezdi vegni anc pli cler e pli fraid (colur blaua) e la saira saja la glisch puspè pli chauda (colur cotschna).
Ins po dentant era variar, per exempel sch’ils cussedents èn malruassaivels, sco la tgirunza Nanetta Bisquolm ha declerà ad RTR. Ella ed era ils cussedents hajan fatg experientschas positivas cun questa glisch. Ins saja pli alerta e pli motivà da lavurar.
30'000 francs
Fin uss vegn quest concept da glisch duvrà pir en ina partiziun. La finamira fiss d’installar las chazzolas en tut las partiziuns, di Esther Appenzeller. Ma quai saja ina dumonda finanziala. Las emprimas installaziuns hajan custà 30'000 francs.